Teks: Ari enih, Doel lagi ade jadwal praktek renang dari sekolahnye buat ujian akhir. Behubung sekolahnye kagak nyediain pasilitas kolam renang buat anak muridnye, jadilah Doel ame temen-temen kelasnye kudu keluar kolaan buat ujian akhir di kolam renang deket kola. Pekara ujian akhir enih, Doel dari kecil untung udeh demen maen aer ame Enyak Babeh. Jadi, bukan pekara gede bagi die buat berenang. Bahkan udeh dari kecil die belajar berenang ame pelatihnye. Cuman, Doel denger bangat tadi temen-temennye banyak nyang ngeluh belon bisa berenang gegara kagak kebiasa juge dari kecil. Die jadi kongko-kongko soal enih ame temen-temennye, terus ujug-ujug guru olahraganye udeh bunyiin priwitan, nyuruh anak muridnye siap-siap nyebur di kolam. Doel ngeliat temen wedonnye, kecil, pucet bangat mukanya. Cuman, kagak sempet meratiin lebi lame, priwitan udeh dibunyiin lagi tanda kudu nyelem sekarang. Doel berenang aje dengan lancar, kagak gitu denger sekitar. Begitu nyampe di ujung kolam, die liat temen-temennye pade teriak panik nunjuk tengah kolam; tenyate si temen wedonnye nyang kecil tadi lagi egep-egepan, kagak bise renang, kagak nyampe juge kakinye buat napak. Doel mao nyelametin, tapi badannye ngedadak lemes liatnye. Degdegan parah ampe semue badannye dingin, kaku, ame sesek napas. Die takut ntu temennye kenape-nape, tapi otak ame badannye kagak bise kerje same buat berenang balik bantuin ntu temennye. Untung, penjage kolam renangnye ngeliat, terus buru-buru nyelametin temennye dan dibawa ke pinggir kolam. Ngeliat temennye selamet, Doel berusaha nenangin dirinye sendiri. Ternyate, takut ngeliat orang mao tenggelem bise nimbulin serangan panik di kite.
Pilihan kategori: fear, disgusted, sad, happy, angry, surprise, shame
Q: Apakah kategori dari pilihan kategori di atas yang paling cocok untuk teks di atas?
A:

fear